یمن دن سعودی عربستان نینگ چیگره ده اورین آلگن جزان شهری گه قره ته اویوشتیریلگن راکتی هجوم عاقبتیده بیر کیشی جان بیردی.
جزان شهری ملکی مدافعه اداره سی تامانیدن بیریلگن تحریری بیاناتده, یمن ده گی حوثی لرنینگ اوشبو شهر گه قره ته اویوشتیرگن راکتی هجومی عاقبتیده مذکور شهرده یشیتگن یمن تبعه سی بیر کیشی نینگ جان بیرگن لیگی بیلدیریلدی.
عینی دمده بیاناتده, مسکونی منطقه نینگ اوشبو راکتی هجوم عاقبتیده خساره مند بولگن لیگی بیلدیریلرایکن, کیره ک لیک امنیتی تدبیر لرنینگ آلینگن لیگی معلوم قیلیندی.
یمن ده مشروع حکومت گه قرشی کودتا قیلگن حوثی لر, میلادی 2014 نچی ییلی سپتامبر آیی دن بیری پایتخت صنعا داخل ایریم منطقه لر نی کنترول ایتماقده.
میلادی 2015 نچی ییلی مارچ آیی دن بیری ایسه یمن حکومتی نینگ طلبی گه بناً سعودی عربستان ایتکچی لیگیده گی ائتلاف حوثی لر گه قرشی عملیات اویوشتیریب کیلماقده.
حوثی لر ایسه, سعودی عربستان نینگ یمن چیگره سیده گی نجران و جزان شهر لری گه تیز تیز راکتی هجوم اویوشتیریب کیلماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
